HIKAYAT SAIF-AL-YEZAN. 105 



sakalian pun terkejutlah dengan heirannya ; masing-masing 

 menilek kapada tangan Eaja, maka dilihatnya chinchin itu 

 tiada lagi pada tangan Raja, melainkan adalah kapada tangan- 

 nya Saif-al-Yezan pada j army a chinchin itu. Maka segala 

 wezir dan orang besar-besar yang didalam negri itu sakaliaii- 

 nya menghadaplah kapada Raja, serta bertanya, " Dimana 

 adanya chinchin itu yang tuanku memakai ia pada tiap-tiap 

 hari pada jari tuanku itu ? kerna salama-lamanya ini tiadalah 

 pernah kami sakalian melihat tiada chinchin itu kapada jari, 

 barang saketika jua bercherai." Maka jawab Raja kapada 

 segala marika, " Adalah chinchin itu aku simpan." Maka ber- 

 kata Saif-al-Yezan kapada marika itu, " Bahwasanya inilah 

 dia chinchin Raja kamu itu yang ada kapada aku ini." Maka 

 tetkala dilihat marika itu akan dia, menjadi heiranlah ter- 

 chenganglah marika itu. Lalu memereksa kapada Raja ka- 

 sudah sudahannya. Tetkala itu segala marika yang duduk 

 kapada majelis Raja itu pun tersipu-sipu, serta berbisek-bisek 

 membuat ikhtiar handak merampas chinchin itu deripada ta- 

 ngan Saif-al-Yezan : dan satengahnya deripada marika itu 

 tiadalah mahu didalam ikhtiar itu, maka berkata satengah ma- 

 rika itu, " Jikalau kita perbuat yang demikian itu neschaya ha- 

 bislah sakalian kita dibunohnya, dan chinchin itu tiadalah kita 

 perolih. Melainkan baiklah kita bichara menjadikan orang 

 itu Raja kita, kerna karajaan akan mengikut dimana adanya 

 chinchin itu, disitulah akan 'karajaan yang kita menghadap 

 menyembah kapadanya." Maka rapatlah segala marika itu 

 isi negri akan handak menjadikan Raja Saif-al-Yezan atas 

 karajaan didalam negri itu; akan memperhentikan dan meng- 

 luarkan Raja yang lama itu deripada karajaannya. 



Berkata Sahib al hikayat Sheikh Abu-al-Maali : — Kamu- 

 dian maka angkatlah marika negri itu akan Saif-al-Yezan men- 

 jadi Raja didalam negri itu saperti adat segala Raj a -raj a pada 

 masa itu. Maka datanglah segala wezirnya inantri, huluba- 

 lang, orang besar-besar didalam negri itu akan menghadap 

 kapada Saif-al-Yezan. Maka tetkala dilihat olih Saif-al-Yezan 

 akan orang isi negri itu besar dan keehil sakaliannya tundok 

 menghadap kapadanya dengan suka-suka hatinya, (melainkan 



R. A. Soc, No. 58, 1911. 



